《游白云山醉题僧壁》
宋代·杨杰

买得青山不用钱，金沙门外草绵绵。黄梅老令醉欲倒，拟借白云今夜眠。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。